#  เอกสารแนบท้ายหนังสือเชิญเข้าร่วมประกวดราคา

**การประกวดราคาเลขที่ CHR 2021-2SP (สำหรับฤดูฝน)**

1. **ข้อมูลทั่วไป:**

**ผู้ชื้อ**ขอเชิญบริษัทของท่าน ซึ่งเป็น**ผู้ขาย** เข้าร่วมประกวดราคาสินค้า ซึ่งประกอบด้วย **ถ่านอัดแท่ง** เพื่อจัดส่งไปยังพื้นที่พักพิงชั่วคราวตามรายละเอียดในหนังสือเชิญประกวดราคา **ผู้ขาย**อาจได้รับหรือไม่ได้รับเอกสารประกวดราคาสำหรับสินค้าครบทุกรายการทั้งนี้ขึ้นอยู่กับความเชี่ยวชาญหรือคำขอจาก**ผู้ขาย** เอกสารการประกวดราคาทั้งหมด (ซึ่งจะเป็นเอกสารภาษาอังกฤษ พร้อมด้วยคำแปลเป็นภาษาไทย) ประกอบไปด้วย

1. **หนังสือเชิญเข้าร่วมประกวดราคา**: เอกสารหนึ่งฉบับสำหรับสินค้าหนึ่งประเภท
2. **กำหนดการส่งมอบ**: เอกสารหนึ่งฉบับสำหรับสินค้าหนึ่งประเภท
3. **แบบฟอร์มเสนอราคาของทีบีซี(แบบประกวดราคา–มาตรฐานฟอร์ม 001)**: เอกสารหนึ่งฉบับสำหรับสินค้าหนึ่งประเภท
4. **เอกสารแนบท้ายหนังสือเชิญเข้าร่วมประกวดราคา**: เอกสารหนึ่งฉบับสำหรับการประกวดราคาหนึ่งครั้ง
5. **สำนักงานภาคสนามที่รับผิดชอบ:**

คำว่า “สำนักงานทีบีซีภาคสนาม ที่รับผิดชอบ” จะปรากฏอยู่ทั่วไปในหนังสือเชิญประกวดราคา และเอกสารแนบท้ายนี้ “**สำนักงานทีบีซีภาคสนามที่รับผิดชอบ**” หมายถึงสำนักงานของทีบีซี ซึ่งตั้งอยู่ในเมืองใกล้พื้นที่พักพิงชั่วคราว และหลังจากได้ตกลงทำสัญญาซื้อ-ขายกันแล้ว จะเป็นผู้รับผิดชอบในการจัดทำใบสั่งซื้อสินค้าซึ่งจะออกเป็นรายเดือน ดูแลเรื่องคุณภาพสินค้า และการส่งมอบสินค้า รวมถึงการแจกจ่ายสิ่งของในพื้นที่พักพิงชั่วคราว ซึ่งแต่ละพื้นที่พักพิงชั่วคราวอาจอยู่ภายใต้ความรับผิดชอบของสำนักงานภาคสนามต่างกัน ตามที่ระบุไว้ในตารางต่อไปนี้:

|  |  |  |
| --- | --- | --- |
| **พื้นที่พักพิงชั่วคราว** | จังหวัด | สำนักงานภาคสนามที่รับผิดชอบ |
| บ้านใหม่ในสอย, บ้านแม่สุรินทร์, แม่ละอูน และ แม่ลามาหลวง | แม่ฮ่องสอน | สำนักงานแม่ฮ่องสอน (อำเภอเมือง) |
| อุ้มเปี้ยม, นุโพ, แม่หละ | ตาก | สำนักงานแม่สอด |
| ต้นยาง | กาญจนบุรี | สำนักงานกรุงเทพ |
| ถ้ำหิน | ราชบุรี | สำนักงานกรุงเทพ |

1. **ขั้นตอนและข้อกำหนดในการเข้าร่วมประกวดราคา:**

**ผู้ขาย**ที่สนใจจะเสนอราคา ต้องปฏิบัติตามขั้นตอนต่อไปนี้ มิฉะนั้น จะไม่ได้รับการพิจารณา

* 1. **ขั้นตอนการเข้าร่วมประกวดราคา**
		1. **ผู้ขายรายปัจจุบัน/รายเก่า** กล่าวคือ **ผู้ขาย**สินค้าที่เคยทำสัญญาซื้อขายกับทางทีบีซีและส่งสินค้าไปยังพื้นที่พักพิงชั่วคราวที่จะเสนอราคาครั้งใหม่นี้ จะต้องยื่นแบบฟอร์มเสนอราคา พร้อมเอกสารต่างๆและตัวอย่างสินค้าตามที่ระบุไว้ในหัวข้อ 3.2 ด้านล่างนี้ โดยมายื่นด้วยตัวเองหรือโดยทางไปรษณีย์ ให้แก่สำนักงานทีบีซีกรุงเทพฯ U**ก่อนเวลา 12:00 น. วันพฤหัสบดี ที่ 24 กันยายน 2563**
		2. **ผู้ขายรายใหม่** หมายรวมถึง**ผู้ขาย**ที่ติดต่อกับทีบีซีเป็นครั้งแรก และ**ผู้ขาย**ที่ไม่เคยชนะการประกวดราคามาก่อนสำหรับพื้นที่พักพิงชั่วคราวแห่งนั้นๆ จะต้องปฏิบัติตามขั้นตอนต่อไปนี้
1. **ผู้ขาย**รายใหม่ต้องติดต่อกับสำนักงานทีบีซีกรุงเทพฯฝ่ายซัพพลายเชนและโลจิสติกส์ ทางโทรศัพท์**ก่อนเวลา 17.00น.วันอังคาร ที่ 15 กันยายน 2563** เพื่อขอรับทราบข้อมูล และเอกสารเกี่ยวกับการประกวดราคานี้
2. หลังจากติดต่อกับสำนักงานทีบีซีกรุงเทพฯ แล้ว **ผู้ขาย**รายใหม่ต้องโทรศัพท์ไปยังสำนักงาน ทีบีซีภาคสนาม เพื่อขอนัดพบกับผู้ประสานงานภาคสนามของทีบีซี โดยจะต้องโทรนัดล่วงหน้า อย่างน้อย 3 วัน ก่อนวันนัดพบ และ**ภายในเวลา 17.00 น. วันศุกร์ที่ 18 กันยายน 2563**
3. หลังจากได้พบกับผู้ประสานงานภาคสนาม ซึ่งจะเป็นผู้ให้ข้อมูล/คำแนะนำที่จำเป็น และก่อนจะยื่นเสนอราคา **ผู้ขาย**จะต้องเดินทางไปสำรวจเส้นทาง (อย่างน้อยจะต้องไปให้ถึงหน้าประตูทางเข้าพื้นที่พักพิงชั่วคราว) รวมถึงศึกษาวิธีการจัดการจัดส่งและปฏิบัติงาน ที่เกี่ยวข้องกับการจัดส่งสินค้าไปยังโกดังของพื้นที่พักพิงชั่วคราว
4. ในการยื่นซองประกวดราคา **ผู้ขาย**จะต้องยื่นแบบฟอร์มเสนอราคาจะต้องยื่นแบบฟอร์มเสนอราคา พร้อมเอกสารต่างๆและตัวอย่างสินค้าตามที่ระบุไว้ในหัวข้อ 3.2 ด้านล่างนี้ โดยมายื่นเอกสารด้วยตัวเองหรือส่งทางไปรษณีย์ มายังที่อยู่ต่อไปนี้ :

ฝ่ายซัพพลายเชนและโลจิสติกส์

The Border Consortium

12/5 ถนนคอนแวนต์ บางรัก กรุงเทพฯ 10500

**E-mail: tbctenderCHR@theborderconsortium.org**

U**ก่อนเวลา 12.00 น. วันพฤหัสบดี ที่ 24 กันยายน 2563**

* 1. **ข้อบังคับในการยื่นประกวดราคา:**
1. **เอกสารที่จำเป็น: ผู้ขาย**ที่สนใจจะต้องยื่นเอกสารดังต่อไปนี้มาที่สำนักงานทีบีซี กรุงเทพฯ ก่อนกำหนดการประมูล มิฉะนั้นจะใบเสนอราคาของท่านจะไม่ได้รับการพิจารณา
2. **แบบฟอร์มยื่นประกวดราคา-มาตรฐานของทีบีซี (แบบฟอร์ม 001):** กรอกข้อมูลให้ครบถ้วน พร้อมทั้งลงชื่อ และประทับตราบริษัทโดยผู้มีอำนาจลงนาม แบบฟอร์มยื่นประกวดราคาจะต้องยื่นมาใน**ซองที่ปิดผนึก** และส่งมายังสำนักงานทีบีซีกรุงเทพฯด้วยตนเองหรือส่งทางไปรษณีย์เท่านั้น แบบฟอร์มยื่นประกวดราคาที่กรอกข้อมูลไม่ถูกต้อง หรือ ส่งมาที่สำนักงานทีบีซีกรุงเทพฯไม่ทันกำหนดเวลาการปิดประมูล หรือ ส่งมาโดยไม่มีเอกสารแนบและตัวอย่างสินค้าตามที่กำหนดจะไม่ได้รับการพิจารณา
3. **สำเนาเอกสารการจดทะเบียนบริษัทหรือห้างหุ้นส่วน** หากชื่อของบุคคลที่ลงชื่อในแบบฟอร์มยื่นประกวดราคาของทีบีซี เป็นคนละคนกับบุคคลผู้มีรายนามในเอกสารจดทะเบียนบริษัท ทาง**ผู้ขาย**จะต้องส่งหนังสือมอบอำนาจจากคณะกรรมการบริหาร หรือเจ้าของบริษัทแนบมาด้วย
4. **สำเนาบัตรประจำตัวประชาชน** ของบุคคลที่ลงชื่อในแบบฟอร์มยื่นประกวดราคา ซึ่งเป็นบุคคลที่มีชื่ออยู่ในเอกสารการจดทะเบียนบริษัท หรือในหนังสือมอบอำนาจ
5. **สำเนาบัตรประจำตัวผู้เสียภาษีอากร** ของบริษัทหรือห้างหุ้นส่วนที่ยื่นประมูล
6. **หลักฐานแสดงรายการเคลื่อนไหวทางบัญชีธนาคาร (Bank Statement) ของบริษัทหรือห้างหุ้นส่วนที่ยื่นประมูล สำหรับผู้ยื่นประมูลรายใหม่** ซึ่งหมายรวมถึง**ผู้ขาย**ที่ยื่นประมูลกับทางทีบีซีเป็นครั้งแรก หรือ**ผู้ขาย**ที่ไม่เคยได้รับเลือกให้เป็นผู้รับสัญญาซื้อสินค้าจากทาง ทีบีซีมาก่อน จะต้องยื่นหลักฐานแสดงรายการเคลื่อนไหวทางบัญชีธนาคาร (Bank Statement) ซึ่งออกให้และเซ็นต์รับรองโดยธนาคาร ย้อนหลัง 6 เดือน ของบริษัทหรือห้างหุ้นส่วนที่ยื่นประมูล

**สำหรับผู้ขายปัจจุบัน/ผู้ขายรายเก่า** คือ **ผู้ขาย**ที่เคยได้รับเลือกให้เป็นผู้รับสัญญาซื้อสินค้าจากทาง ทีบีซีมาก่อนแล้ว ไม่จำเป็นต้องยื่นหลักฐานแสดงรายการเคลื่อนไหวทางบัญชีธนาคาร มาพร้อมกับการยื่นประมูลครั้งนี้ อย่างไรก็ตามถ้ามีความจำเป็น ทางทีบีซีขอสวงนสิทธิ์ในการขอเรียกดูหลักฐานแสดงรายการเคลื่อนไหวทางบัญชีธนาคารย้อนหลัง จาก**ผู้ขาย**รายปัจจุบัน/**ผู้ขาย**รายเก่า ก่อนการตัดสินมอบสัญญาซื้อให้แก่**ผู้ขาย**

***หมายเหตุ:***

* + - *เอกสารสำเนาทุกฉบับจะต้องรับรอง “สำเนาถูกต้อง” ประทับตราบริษัท และเซ็นต์ชื่อโดยผู้มีอำนาจลงนาม*
		- *สำเนาเอกสารการจดทะเบียนบริษัท บัตรประจำตัวประชาชน บัตรประจำตัวผู้เสียภาษีอากร และ เอกสารการจดทะเบียนภาษีมูลค่าเพิ่ม ให้ยื่นมาเพียง 1 ชุดเท่านั้น ต่อกายื่นประมูลแต่ละครั้ง* ***ผู้ขาย****ไม่จำเป็นต้องแนบสำเนาเอกสารหลายชุดมากับแบบฟอร์มยื่นประกวดราคาแต่ละใบ*
1. **ตัวอย่าง: ผู้ขาย**ที่ยื่นประกวดราคาจะต้องส่งตัวอย่างสินค้ามาพร้อมกับการยื่นประมูลแต่ละครั้ง พร้อมติดฉลากป้ายชื่อ**ผู้ขาย**ให้ชัดเจน มิฉะนั้นการยื่นประมูลของ**ผู้ขาย**จะไม่ได้รับการพิจารณา (ดูรายละเอียดเกี่ยวกับตัวอย่างที่ต้องการได้ในเอกสารเชิญเข้าร่วมประมูลของสินค้าแต่ละชนิด) ตัวอย่างสินค้าที่ยื่นจะต้องมีคุณภาพตรงกับสินค้าจริงที่**ผู้ขาย**จะจัดส่งหากได้รับเลือกให้ทำสัญญาซื้อขายกับทีบีซี
2. **การส่งมอบสินค้า :**
* ปลายทางการส่งมอบสินค้า ระยะเวลา และความถี่ของการส่งมอบ รวมทั้งปริมาณสินค้าที่จะส่ง ได้สรุปไว้ในเอกสาร**กำหนดการส่งมอบ**ที่แนบมากับหนังสือเชิญประกวดราคา ปริมาณสินค้าที่จะส่งมอบที่ระบุไว้ใน**กำหนดการส่งมอบ**นี้เป็นการคาดประมาณที่ใกล้เคียงที่สุด ซึ่งคำนวณจากจำนวนประชากรในพื้นที่พักพิงชั่วคราวที่คาดหมายไว้สำหรับช่วงระยะเวลาบริโภคนั้นๆ ปริมาณสินค้าที่จะส่งมอบและวันส่งมอบที่แน่นอนจะต้องได้รับการยืนยันจากสำนักงานทีบีซีภาคสนาม เป็นใบสั่งซื้ออย่างเป็นทางการ ซึ่งจะส่งโดยตรงทางโทรสารถึง**ผู้ขาย**เดือนละครั้ง อย่างน้อย 10 วัน ก่อนวันส่งมอบที่กำหนด **ผู้ชื้อ**สงวนสิทธิ์ที่จะเปลี่ยนแปลงกำหนดการส่งมอบ และปริมาณสินค้าในช่วงระหว่างการปฏิบัติตามสัญญานี้ โดยให้สอดคล้องกับความต้องการที่แท้จริง และตามคำสั่งที่ได้รับจากเจ้าหน้าที่ภาคสนามของทีบีซี
* **ผู้ชื้อ**จะขออนุญาตจากรัฐบาลไทยเพื่อจัดส่งสินค้าไปยังพื้นที่พักพิงชั่วคราว **ผู้ขาย**จะต้องแสดงสำเนาใบอนุญาตนี้แก่เจ้าหน้าที่ท้องถิ่นของรัฐตามระเบียบ อนึ่งก่อนการส่งมอบสินค้าถือเป็นความรับผิดชอบของ**ผู้ขาย**ที่จะต้องตรวจสอบเพื่อให้มั่นใจว่าได้รับการอนุญาตเพื่อให้จัดส่งสินค้าเข้าพื้นที่พักพิงชั่วคราวแล้ว ซึ่ง**ผู้ขาย**อาจทำได้โดยสอบถามจากเจ้าหน้าที่ภาคสนามของทีบีซีและ/หรือติดต่อกับเจ้าหน้าที่ท้องถิ่นของรัฐก่อน
* **ผู้ขาย**จะต้องใช้ **ใบส่งมอบสินค้า (Delivery Receipt – แบบฟอร์ม DR)** ซึ่งเป็นแบบฟอร์มมาตรฐานที่ทางทีบีซีจัดหาไว้ให้ เพื่อให้**ผู้ขาย**ใช้เป็นหลักฐานในการส่งมอบสินค้า โดย**ผู้ขาย**จะต้องใช้แบบฟอร์มใบส่งมอบสินค้า 1 ใบต่อการจัดส่ง 1 คันรถบรรทุก และใบส่งมอบสินค้านี้จะต้องได้รับการลงนามจากเจ้าหน้าที่ของคณะกรรมการศูนย์ที่ได้รับมอบหมายให้ทำหน้าที่ตรวจรับสินค้า **ผู้ชื้อ**จะไม่ถือว่ามีความรับผิดชอบกับสินค้าที่จัดส่งโดยไม่มีการลงนามรับสินค้าอย่างถูกต้องครบถ้วนในใบส่งมอบสินค้า
* **ผู้ขาย**จะต้องจัดส่งสินค้าไปยังพื้นที่พักพิงชั่วคราว ภายในกำหนดการจัดส่งที่ระบุในใบสั่งซื้อ อนึ่งผู้ซื้อจะไม่ถือว่ามีความรับผิดชอบกับสินค้าที่จัดส่งไปยังพื้นที่พักพิงชั่วคราวก่อนวันกำหนดส่งมอบที่ระบุในใบสั่งซื้อ ถึงแม้ว่าสินค้าจำนวนนั้นจะได้รับการลงนามรับสินค้าในใบส่งมอบสินค้า (Delivery Receipt) โดยเจ้าหน้าที่ของคณะกรรมการศูนย์ที่ได้รับมอบหมายให้ทำหน้าที่ตรวจรับสินค้าก็ตาม
* **ผู้ขาย**จะต้องแจ้งวันและเวลาที่คาดหมายว่าจะส่งมอบสินค้าให้สำนักงานทีบีซีภาคสนามทราบล่วงหน้า และเมื่อส่งมอบสินค้าเรียบร้อยแล้ว **ผู้ขาย**ต้องแจ้งยืนยันวันที่ได้ทำการส่งมอบสินค้าให้สำนักงานทีบีซี ภาคสนามที่รับผิดชอบทราบ และยืนยันปริมาณสินค้าที่ส่งมอบ รวมทั้งแจ้งปัญหาใดที่อาจประสบ
* เมื่อรถบรรทุกไปถึงยังพื้นที่พักพิงชั่วคราวจะต้องขนถ่ายสินค้าลงยังโกดังเก็บสินค้า หรือ พื้นที่ที่ผู้แทนคณะกรรมการศูนย์อพยพ/พื้นที่พักพิงชั่วคราวที่ได้รับมอบหมายได้กำหนดให้ขนถ่ายสินค้าลง อนึ่งพนักงานขับรถจะต้องไม่เร่งรีบที่จะให้ทำการขนถ่ายสินค้าลง และจะต้องให้เวลาเพื่อให้ผู้แทนคณะกรรมการศูนย์อพยพ / พื้นที่พักพิงชั่วคราวสามารถขนถ่ายสินค้าลง รวมทั้งนับจำนวน ตรวจสอบ และลงนามในใบส่งมอบสินค้า (Delivery Receipt-DR) **ผู้ชื้อ**จะไม่ถือว่ามีความรับผิดชอบต่อสินค้าที่ขนถ่ายลงนอกบริเวณที่อนุญาตให้ขนถ่ายสินค้าลง
* **ผู้ขาย**ควรจะทำการส่งมอบสินค้า ณ พื้นที่พักพิงชั่วคราว ระหว่างวันจันทร์ถึงวันศุกร์ ในช่วงเวลากลางวัน (ระหว่าง 8.00-17.00 น.) เพื่อให้เจ้าหน้าที่ของพื้นที่พักพิงชั่วคราวมีเวลาเพียงพอในช่วงที่มีแสงสว่างอยู่ เพื่อความสะดวกและเหมาะสมในการขนถ่ายสินค้าลง การนับจำนวน และการตรวจสอบสินค้า ทั้งนี้หากรถบรรทุกไปถึงยังพื้นที่พักพิงชั่วคราวในช่วงเวลากลางคืนหรือนอกเหนือจากเวลาที่ระบุไว้นี้ จะต้องรอจนถึงเวลาเช้าเพื่อให้คณะกรรม การศูนย์ได้ขนถ่ายสินค้าลง โดยผู้ขายและ/หรือพนักงานขับรถจะต้องไม่กดดันให้เจ้าหน้าที่ของพื้นที่พักพิงชั่วคราวขนถ่านสินค้าลงนอกเหนือจากเวลาที่กำหนดข้างต้นนี้
* **คำเตือน** : ถนนไปยังพื้นที่พักพิงชั่วคราวบางแห่ง (แม่ฮ่องสอน – บ้านใหม่ในสอย และบ้านแม่สุรินทร์, แม่ละอูน และแม่ลามาหลวง; ตาก – ศูนย์นุโพ และกาญจนบุรี – ศูนย์ต้นยาง) มักได้รับความเสียหายระหว่างฤดูฝน และตามปกติการจัดส่งสิ่งของไปยังพื้นที่พักพิงชั่วคราวเหล่านี้ต้องใช้รถยนต์ขับเคลื่อน 4 ล้อ **ผู้ขาย**อาจต้องเสียค่าใช้จ่ายในการซ่อมแซมถนนเพื่อให้สามารถส่งสินค้าได้ตรงตามกำหนดโดยทีบีซีจะไม่จ่ายค่าซ่อมถนน หรือชดใช้เงินแก่**ผู้ขาย**ในกรณีที่สภาพอากาศ และถนนไม่เอื้ออำนวย
1. **หลักจริยธรรมและนโยบายของทีบีซีว่าด้วยการคุ้มครองเด็ก:**

**ผู้ขาย** ซึ่งในเอกสารหลักจริยธรรมและนโยบายของทีบีซีว่าด้วยการคุ้มครองเด็ก กล่าวถึงในฐานะผู้รับเหมาของทีบีซี รวมถึงผู้รับเหมาช่วง และพนักงานของผู้รับเหมา/ผู้รับเหมาช่วง (อาทิ บริษัทขนส่ง และพนักงานขับรถ) ซึ่งมีหน้าที่ติดต่อหรือมีปฏิสัมพันธ์โดยตรงกับเจ้าหน้าที่ของทีบีซี และ/หรือกลุ่มผู้รับประโยชน์ในพื้นที่พักพิงชั่วคราว จะได้รับเอกสารเรื่องหลักจริยธรรมของทีบีซีและนโยบายของทีบีซีว่าด้วยการคุ้มครองเด็ก ซึ่งท่านจะต้องอ่านอย่างละเอียด เพื่อทำความเข้าใจ และลงนามรับทราบในเอกสารนี้ ซึ่ง**เอกสารหลักจริยธรรม**นี้จัดทำขึ้นเพื่ออธิบายให้ผู้รับเหมาและผู้รับเหมา ทราบถึงแนวทางปฏิบัติด้านจริธรรมหลักๆ โดยหากพนักงานของผู้รับเหมาหรือผู้รับเหมาช่วงไม่ปฏิบัติตามหลักจริยธรรมและนโยบายของทีบีซีว่าด้วยการคุ้มครองเด็กจะถือว่าฝ่าฝืนข้อตกลงในสัญญาซื้อฉบับนี้ ทั้งนี้**ผู้ชื้อ**อาจพิจารณาลงโทษ**ผู้ขาย**โดยมาตรการการลงโทษจะขึ้นอยู่กับความรุนแรงของการประพฤติผิด (กรุณาดูข้อ 11 เรื่อง การละเมิดสัญญา และ เบี้ยปรับ ด้านล่างนี้)

**เอกสารหลักจริยธรรมและนโยบายของทีบีซีว่าด้วยการคุ้มครองเด็กสำหรับผู้รับเหมา/ผู้รับเหมาช่วงของทีบีซี** จะเป็นเอกสารอีกชุดหนึ่งที่แยกไว้ต่างหากซึ่งมิได้รวมไว้ในเอกสารเชิญเข้าร่วมประกวดราคาชุดนี้ ท่านสามารถดาวน์โหลดเอกสารเรื่อง**หลักจริยธรรมและนโยบายของทีบีซีว่าด้วยการคุ้มครองเด็ก**ได้จากเว็บไซต์ของทีบีซีที่ www.theborderconsortium.org หรือติดต่อขอรับเอกสารได้ที่สำนักงานทีบีซี กรุงเทพฯ

1. **การตรวจสอบ: สินค้าที่จัดส่งจะต้องได้รับการตรวจสอบ**
* **ผู้ชื้อ**จะว่าจ้างบริษัทตรวจสอบให้เก็บตัวอย่าง และทำการวิเคราะห์คุณภาพของสินค้า ณ จุดขนสินค้าขึ้นบรรทุกรถ ก่อนการจัดส่งไปยังพื้นที่พักพิงชั่วคราว หรือที่โกดังในพื้นที่พักพิงชั่วคราว การตรวจสอบนี้จะกระทำอย่างน้อยหนึ่งครั้งระหว่างระยะเวลาของสัญญา บริษัทตรวจสอบจะนับจำนวนกระสอบ (หรือถัง/ปี๊บ) ที่บรรทุกบนรถแต่ละคันด้วย ณ จุดขนสินค้าขึ้น (หรือที่ขนลงมายังโกดังในพื้นที่พักพิงชั่วคราว) สุ่มชั่งน้ำหนักกระสอบ (หรือถัง/ปี๊บ) และตรวจว่าบรรจุภัณฑ์ตรงตามข้อกำหนดที่ระบุในหนังสือเชิญประกวดราคานี้หรือไม่ **ผู้ชื้อ**สงวนสิทธิ์ที่จะแจ้ง หรือไม่แจ้งให้**ผู้ขาย**ทราบวัน เวลา และสถานที่ที่จะดำเนินการตรวจสอบ
* ในกรณีที่บริษัทตรวจสอบพบว่าสินค้าที่ขนส่งทั้งหมดหรือบางส่วน บกพร่องหรือมีคุณภาพต่ำกว่ามาตรฐาน หรือมีปริมาณน้อยกว่าที่สั่งซื้อ (กำหนดได้จากน้ำหนักสุทธิเฉลี่ย หรือ น้ำหนักสุทธิรวม ที่ขาดไปจากจำนวนที่สั่งซื้อ) **ผู้ชื้อ**สงวนสิทธิ์ที่จะปฏิเสธการส่งมอบ และคาดหมายให้สินค้าได้รับการเปลี่ยนทดแทนทันที (กรณีสินค้ามีปัญหาเรื่องคุณภาพ) หรือ กำหนดให้**ผู้ขาย**จัดส่งจำนวนเพิ่ม (กรณีที่สินค้ามีปัญหาเรื่อง ปริมาณหรือน้ำหนักขาด)
* ในกรณีที่ผู้ขายเลือกที่จะแก้ไขสินค้าที่บริษัทตรวจสอบพบว่าสินค้าที่ขนส่งทั้งหมดหรือบางส่วน บกพร่องหรือมีคุณภาพต่ำกว่ามาตรฐาน หรือมีปริมาณน้อยกว่าที่สั่งซื้อ เข่น การผสมใหม่, การร่อนใหม่ เป็นต้น ทาง**ผู้ขาย**จะต้องทำการตรวจสอบคุณภาพสินค้าใหม่จากบริษัทตรวจสอบที่ทาง**ผู้ซื้อ**ว่าจ้าง **โดยผู้ขายจะต้องเป็นผู้ออกค่าใช้จ่ายในการตรวจสอบที่เกิดขึ้น** และจะยังไม่มีการขนส่งสินค้าจำนวนที่มีปัญหาจนกว่าจะได้รับผลการรับรองคุณภาพจากทางบริษัทตรวจสอบแล้วเท่านั้น
* เมื่อสินค้าถูกส่งมาถึงพื้นที่พักพิงชั่วคราว กระสอบ (หรือถัง/ปี๊บ) จะถูกขนถ่ายลงโดยผู้แทนคณะกรรมการศูนย์ โดยคณะกรรมการศูนย์ และ/หรือ เจ้าหน้าที่ภาคสนามของบีบีซี จะชั่งน้ำหนัก และนับจำนวน หากพบว่าสินค้าที่ขนส่งมาทั้งหมด หรือบางส่วน บกพร่อง หรือมีคุณภาพต่ำกว่ามาตรฐาน หรือมีปริมาณน้อยกว่าที่สั่งซื้อ (กำหนดได้จากน้ำหนักสุทธิเฉลี่ย หรือ น้ำหนักสุทธิรวม ที่ขาดไปจากจำนวนที่สั่งซื้อ) เมื่อสินค้ามาถึง หรือระหว่างการแจกจ่าย ณ จุดหมายสุดท้าย ผู้ซื้อสงวนสิทธิ์ที่จะปฏิเสธการส่งมอบ และคาดหมายให้สินค้าได้รับการเปลี่ยนทดแทนทันที(กรณีสินค้ามีปัญหาเรื่องคุณภาพ)หรือกำหนดให้ผู้ขายจัดส่งจำนวนเพิ่ม(กรณีที่สินค้ามีปัญหาเรื่องปริมาณหรือน้ำหนักขาด)
* สินค้าบางชนิด (อาทิเช่น ถ่าน, ปลาร้า และเกลือ) จะมีการเก็บตัวอย่างในระหว่างการตรวจสอบสินค้า หรือเก็บตัวอย่างเมื่อสินค้าถูกส่งไปถึงพื้นที่พักพิงชั่วคราวแล้ว เพื่อส่งไปยังห้องแล็บเพื่อทำการวิเคราะห์ ในการวิเคราะห์คุณภาพสินค้าในห้องแล็บนั้นปกติจะต้องใช้เวลาในการตรวจวิเคราะห์ (อาจใช้เวลาถึง 2-3 สัปดาห์ หลังจากรับตัวอย่าง จึงจะทราบผลการวิเคราะห์) หากผลการทดสอบพบว่าสินค้ามีคุณภาพต่ำกว่ามาตรฐานหลังจากที่ปลายทางได้รับสินค้า และแจกจ่ายให้ผู้รับไปแล้ว จะถือว่าสัญญาซื้อสินค้าฉบับนั้นไม่บรรลุผลสมบูรณ์ และ**ผู้ชื้อ**มีสิทธิ์ที่จะพิจารณาลงโทษ**ผู้ขาย**ได้ (โปรดดูรายละเอียดในข้อ 11 ด้านล่างนี้)
	+ - 1. **เงื่อนไขการชำระเงิน:**
* ก่อนที่จะทำการจะชำระเงินแก่**ผู้ขาย** จะต้องมีเอกสารดังต่อไปนี้:
	1. **ใบวางบิล (Invoice)** ที่มีหมายเลขกำกับ โดยระบุรายละเอียด ปริมาณสินค้าที่จัดส่ง ขนาดบรรจุ/น้ำหนัก ราคาต่อหน่วย ปลายทางส่งของ หมายเลขใบสั่งซื้อสินค้า และยอดรวมของจำนวนเงินที่เรียกเก็บ **ผู้ขาย**ต้องส่งเอกสารนี้ให้สำนักงานทีบีซี กรุงเทพฯ พร้อมทำสำเนาหนึ่งชุดส่งให้สำนักงานภาคสนามของทีบีซี
	2. **ใบส่งมอบสินค้า(Delivery Receipt– แบบฟอร์ม DR)** ของบริษัท ซึ่งลงนามโดยเจ้าหน้าที่ของคณะกรรมการศูนย์ ที่ได้รับมอบหมายให้ทำหน้าที่ตรวจรับสินค้า ผู้ขายต้องยื่นต้นฉบับใบส่งมอบสินค้านี้ต่อสำนักงานทีบีซีภาคสนาม และให้ผู้แทนคณะกรรมการศูนย์เก็บสำเนาไว้หนึ่งชุด
	3. **ใบรับมอบสินค้า** **(Goods Receipt Notice – แบบฟอร์ม GRN)** ซึ่งลงนามโดยเจ้าหน้าที่ของคณะกรรมการศูนย์ที่ได้รับมอบหมายให้ทำหน้าที่ตรวจรับสินค้า คณะกรรมการศูนย์จะเป็นผู้ออกใบรับสินค้านี้ โดยทางคณะกรรมการศูนย์จะเก็บสำเนาเอกสาร GRN แต่ละชุดไว้เพื่อส่งให้สำนักงานทีบีซีภาคสนาม ถือเป็นหลักฐานในการรับสินค้า
	4. รายงานผลการตรวจสอบ ของบริษัทตรวจสอบ (บริษัทตรวจสอบจะจัดส่งเอกสารให้สำนักงานทีบีซีกรุงเทพฯ โดยตรง)
* สำนักงานทีบีซี ที่กรุงเทพฯ จะดำเนินการชำระเงินแก่**ผู้ขาย** เมื่อได้รับการยืนยันจากสำนักงานทีบีซีภาคสนาม ว่าการส่งมอบเป็นไปตามที่กำหนด โดยไม่มีรายงานว่ามีสินค้าเสียหาย หรือไม่ครบจำนวน
* **ผู้ชื้อ**จะชำระเงินแก่**ผู้ขาย**เป็นรายเดือน ซึ่งตามปกติจะไม่เกินหนึ่งเดือนหลังจากที่สำนักงานทีบีซี ที่กรุงเทพฯ ได้รับเอกสารครบถ้วนแล้ว
* **ผู้ขาย**จะต้องออกใบเสร็จรับเงินอย่างเป็นทางการ เพื่อยืนยันว่า**ผู้ขาย**ได้รับเงินจาก**ผู้ชื้อ**แล้ว โดย**ผู้ขาย**จะต้องส่งใบเสร็จรับเงินนี้มาให้สำนักงานทีบีซี กรุงเทพฯ
	+ - 1. **ภูมิหลังทั่วไป หลักการ กฎระเบียบ และคำรับรอง :**
* ทีบีซี ได้รับเงินบริจาคจากผู้บริจาคหลายราย เพื่อใช้ในการปฏิบัติงานช่วยเหลือด้านมนุษยธรรมแก่ผู้ลี้ภัยจากประเทศพม่า และประสงค์จะใช้ส่วนหนึ่งของเงินบริจาคเหล่านี้เพื่อชำระเงินสำหรับการซื้อขายครั้งนี้ ผู้บริจาคจะคำนวณยอดรวมของจำนวนเงินบริจาค และตรวจพิจารณาการใช้เงินจำนวนนี้ เมื่อการปฏิบัติงานสำเร็จลุล่วงแล้ว ตามจำนวนค่าใช้จ่ายที่ยื่นเสนอ และพิจารณาว่ามีคุณสมบัติครบถ้วนตามเงื่อนไขข้อกำหนดการบริจาคหรือไม่ นอกจากทีบีซีแล้ว บุคคลอื่นใดย่อมไม่มีสิทธิ์ หรือสามารถอ้างสิทธิ์ในเงินบริจาคนี้ได้ ผู้บริจาคจะไม่รับพิจารณาคำร้องขอค่าชดเชย หรือการชำระเงินใด ๆ ที่ผู้รับเหมาของทีบีซียื่นเสนอโดยตรง ไม่ว่าจะในกรณีใด หรือด้วยเหตุผลใด สัญญาที่กระทำขึ้นระหว่างทีบีซีและผู้รับเหมาจะไม่มีผลผูกพันผู้บริจาค และผู้บริจาคไม่ยอมรับว่ามีข้อสัญญาใดที่เชื่อมโยงระหว่างผู้บริจาคกับผู้รับเหมาของทีบีซี
* ผู้บริจาคกำหนดให้ทีบีซี ผู้เข้าประกวดราคา และผู้รับเหมาปฏิบัติตามมาตรฐานจริยธรรมขั้นสูงสุดระหว่างกระบวนการจัดหา และในการปฏิบัติตามสัญญา ขั้นตอนในการจัดซื้อจัดหา และการตกลงให้ทำสัญญาจะต้องเป็นไปตามหลักการดังต่อไปนี้ :
* ความโปร่งใสในกระบวนการจัดซื้อจัดหา
* การปฏิบัติอย่างเท่าเทียมกันต่อผู้เสนอตัวเป็นผู้รับเหมา
* กระบวนการจัดหาของทีบีซี จะต้องปราศจากการแทรกแซงใดๆ อันเกิดจากความขัดแย้งทางผลประโยชน์
* ผู้บริจาคที่จัดสรรเงินทุนสำหรับโครงการนี้สงวนสิทธิ์ที่จะใช้อำนาจในการควบคุมผู้รับเหมาทุกราย ทั้งด้านเอกสาร และ ณ สถานที่ดำเนินการ (รวมทั้งทีบีซี) รวมถึงผู้รับเหมาช่วงต่อ ที่ได้รับเงินของผู้บริจาค เพื่อทำการตรวจสอบว่าการจัดหา และการปฏิบัติงานนั้นสอดคล้องกับกฎระเบียบ และวิธีดำเนินงานของทีบีซี หรือไม่ ผู้บริจาคขอคำรับรองว่าผู้บริจาค หรือตัวแทนของผู้บริจาคมีสิทธิ์ตามสมควรในการเข้าถึงและการขอตรวจสอบเอกสารทางการเงิน และการบัญชีของผู้รับเหมา
* คำรับรอง : โดยการลงนามในสัญญาซื้อขายนี้ **ผู้ขาย** (ในกรณีที่ตกลงให้ทำสัญญา) ให้คำรับรองว่า**ผู้ขาย** และ/หรือ ผู้รับช่วงจัดส่งสินค้าให้**ผู้ขาย** (ถ้ามี) ได้รับอนุมัติ และมีใบอนุญาตที่จำเป็นจากเจ้าหน้าที่หรือส่วนราชการที่เกี่ยวข้องให้ดำเนินงานตามภาระผูกพันภายใต้สัญญานี้แล้ว และการปฏิบัติตามภาระผูกพันของ**ผู้ขาย**ภายใต้สัญญานี้จะไม่เป็นการฝ่าฝืนคำสั่ง กฎหมาย พระราชกฤษฎีกา ระเบียบ หรือข้อบังคับของหน่วยงานใดของรัฐบาล หรือหน่วยงานราชการที่มีอำนาจพิจารณาพิพากษา และ**ผู้ชื้อ**จะจัดการกับสินค้าได้อย่างถูกต้องตามกฎหมาย โดยไม่มีการสอดแทรก หรือตำหนิกล่าวโทษจากรัฐบาล หรือหน่วยงานราชการอื่นใด **ผู้ขาย**จะชดเชย และจะชดใช้แทน**ผู้ชื้อ**สำหรับความเสียหาย การสูญเสีย การเรียกร้องค่าสินไหมทดแทน การฟ้องร้อง ความรับผิด และค่าใช้จ่าย ซึ่งเกิดจาก เกี่ยวข้อง หรือเป็นผลสืบเนื่องไม่ว่าจะโดยตรง หรือโดยทางอ้อม จากการฝ่าฝืนคำรับรองนี้

**ผู้ขาย**ยอมรับและรับทราบว่าสัญญาฉบับนี้จะดำเนินไปโดยไม่มีการเชื่อมโยงใดๆถึง**ผู้ชื้อ**ในฐานะนายหน้า หุ้นส่วน ผู้รับช่วงลิขสิทธิ์ พนักงาน หรือผู้แทนของผู้บริจาค นอกจากนี้**ผู้ขาย**รับรองต่อ**ผู้ชื้อ**และผู้บริจาคว่า ผู้รับช่วงหรือ**ผู้ขาย**รายย่อยที่**ผู้ขาย**ติดต่อด้วยจะไม่สามารถที่จะเรียกร้อง หรือกระทำการฟ้องร้องใดๆต่อผู้บริจาค และตัวแทนของผู้บริจาคได้

* **ผู้ขาย**จะไม่แทนตัวเองว่าเป็น**ผู้ชื้อ** หรือเป็นนายหน้า หุ้นส่วน พนักงาน หรือผู้แทนของ**ผู้ชื้อ**หรือผู้บริจาค และจะไม่ถือตัวเองว่ามีอำนาจหรือสิทธิ์ที่จะก่อให้เกิดความผูกมัดที่ชัดเจนหรือแอบแฝงใดๆในฐานะของ**ผู้ชื้อ** หรือผู้บริจาคข้อตกลงฉบับนี้จะไม่ถือว่า**ผู้ขาย**เป็นนายหน้า หุ้นส่วน ผู้รับช่วงลิขสิทธิ์ พนักงาน หรือผู้แทนใดๆของ**ผู้ขาย**และผู้บริจาค
	+ - 1. **หลักเกณฑ์ และมูลเหตุที่ทำให้ผู้เสนอราคาไม่มีสิทธิ์ได้รับพิจารณา:**
* ทีบีซี จะปฏิเสธข้อเสนอที่ได้รับจากผู้เข้าประกวดราคา หรือยกเลิกสัญญาในกรณีที่ได้ทำสัญญาแล้ว หากพบว่าผู้เสนอราคาได้กระทำการอันทุจริต ฉ้อฉล สมคบกันหลอกลวง หรือข่มขู่ ซึ่งอาจมีการการลงโทษด้านการบริหารหรือด้านการเงิน โดยการลงโทษจะสอดคล้องกับระดับความสำคัญของสัญญา และความรุนแรงของการประพฤติผิด
* ผู้เข้าประกวดราคา และผู้รับเหมา ต้องไม่มีส่วนเกี่ยวข้องกับการใช้แรงงานเด็ก และต้องเคารพในสิทธิ์พื้นฐานทางสังคม และสภาพการทำงานของพนักงานของตน
* ทีบีซี จะตัดสิทธิ์ผู้เข้าประกวดราคาออกจากการมีส่วนร่วมในกระบวนการจัดซื้อจัดหาขององค์กร ในกรณีที่:
* ผู้เข้าประกวดราคาเป็นผู้ล้มละลาย หรือกำลังชำระบัญชีเพื่อเลิกบริษัท หรือศาลกำลังจัดการกับธุรกิจ หรือกำลังจัดการประนอมหนี้กับเจ้าหนี้ หรือได้ระงับกิจกรรมทางธุรกิจ หรือเป็นผู้ที่กำลังถูกดำเนินคดีเนื่องจากสาเหตุเหล่านี้ หรืออยู่ในสถานการณ์ที่คล้ายกัน อันจากการดำเนินการในทำนองเดียวกัน ตามกฎหมาย หรือข้อบังคับของประเทศ
* ผู้เข้าประกวดราคาได้ถูกพิพากษาลงโทษเนื่องจากการประพฤติผิดหลักวิชาชีพ ซึ่งคำพิพากษานั้นถือเป็นที่สุด
* ผู้เข้าประกวดราคาได้ประพฤติผิดหลักวิชาชีพอย่างร้ายแรงในเรื่องใดๆก็ตาม ซึ่งทีบีซีสามารถพิสูจน์ได้
* ผู้เข้าประกวดราคาไม่ปฏิบัติตามภาระผูกพันของตนในการชำระเงินสมทบกองทุนประกันสังคม หรือการจ่ายภาษีตามเงื่อนไขทางกฎหมายของประเทศซึ่งเป็นสถานที่ก่อตั้งบริษัท หรือประเทศของผู้ที่มีอำนาจให้ทำสัญญา หรือประเทศที่มีการดำเนินการตามสัญญา
* ผู้เข้าประกวดราคาได้ถูกพิพากษาลงโทษ และคำพิพากษานั้นถือเป็นที่สุด ในข้อหาฉ้อฉล ทุจริต มีส่วนเกี่ยวข้องกับองค์กรอาชญากรรม หรือในกิจกรรมอื่นใดที่ผิดกฎหมาย และเป็นภัยต่อผลประโยชน์ด้านการเงินของผู้บริจาค
* ภายหลังกระบวนการจัดหา หรือกระบวนการมอบเงินบริจาค โดยใช้งบประมาณของผู้บริจาคแล้ว ได้มีการแจ้งว่าผู้เข้าประกวดราคาได้ฝ่าฝืนสัญญาอย่างร้ายแรง เนื่องจากไม่ปฏิบัติตามภาระผูกพันตามสัญญา ผู้เข้าประกวดราคาต้องรับรอง ว่าไม่ได้อยู่ในสถานะที่กล่าวถึงข้างต้นนี้ ด้วยประการใดๆทั้งสิ้น
* จะไม่มีการตกลงทำสัญญากับผู้เข้าประกวดราคา ถ้าในระหว่างขั้นตอนการจัดหาจัดซื้อ ผู้เข้าประกวดราคารายนั้น:
* มีประเด็นหรือข้อสงสัย เรื่องความขัดแย้งหรือการมีส่วนได้ส่วนเสียทางผลประโยชน์ ระหว่าง**ผู้ขาย**หรือผู้เข้าร่วมประมูลกับพนักงานหรือผู้มีอำนาจตัดสินผลการประมูลขององค์การทีบีซี
* มีความผิดเนื่องจากแจ้งหรือเสนอข้อมูลหรือรายละเอียดอันเป็นเท็จกับทางองค์กร หรือไม่ให้ข้อมูลซึ่งทางองค์กรขอให้ผู้ร่วมประกวดราคาแจ้ง เพื่อนำมาใช้เป็นเงื่อนไขประกอบการพิจารณาตัดสินการให้สัญญา

* ผู้เข้าประกวดราคาจะไม่ได้รับพิจารณา ถ้าไม่ปฏิบัติตามขั้นตอนของการเสนอราคาที่ระบุในข้อ 3. ของเอกสารฉบับนี้
	+ - 1. **หลักเกณฑ์ในการประเมินผลการเสนอราคา การคัดเลือกผู้ขาย และการตกลงทำสัญญา:**
* ผู้แทนจากองค์กรหรือหน่วยงานของผู้บริจาคจะได้รับเชิญให้เข้าร่วมเป็นสักขีพยานในการเปิดซองประกวดราคา ซึ่งดำเนินการโดยเจ้าหน้าที่ของทีบีซี ผู้เข้าประกวดราคาจะไม่ได้รับเชิญให้เข้าร่วมในการเปิดซองประกวดราคานี้
* การยื่นเสนอราคาจะต้องกระทำตามเงื่อนไข และข้อกำหนดของการประกวดราคา โดยระหว่างการเปิดซองประกวดราคาจะมีการตรวจเช็คว่าผู้เข้าร่วมได้ปฏิบัติถูกต้องตามเงื่อนไขและข้อกำหนดนั้นๆหรือไม่
* คณะกรรมการประกวดราคา ซึ่งประกอบด้วยเจ้าหน้าที่ทีบีซีอย่างน้อยสามคน จะประเมินผลการเสนอราคาหลังจากวันครบกำหนดยื่นเสนอราคา และตัดสินการประกวดราคา คำตัดสินของคณะกรรมการจะถือว่าเป็นที่สุด
* การเสนอราคาทั้งหมดจะได้รับการวิเคราะห์ด้วยวิธีการและหลักเกณฑ์เดียวกันและโดยคณะกรรมการตัดสินการประกวดราคาชุดเดียวกัน
* ทีบีซี จะตัดสินให้สัญญา โดยพิจารณาจากหลักเกณฑ์ “BEST VALUE FOR MONEY” หรือ “ความคุ้มค่าสูงสุดต่อเงินที่จ่าย” อันหมายถึงสัดส่วนความสมดุลที่ดีที่สุด ระหว่าง ราคา กับ คุณภาพ/คุณสมบัติ โดยอย่างน้อยที่สุดจะพิจารณาเกณฑ์ต่อไปนี้
* ราคา
* คุณภาพสินค้า
* ความสามารถที่อาจพิสูจน์ได้ว่าสามารถผลิตสินค้าให้ได้ตามมาตรฐานสินค้าที่กำหนด
* มีเงินทุนหมุนเวียนเพียงพอ
* ความสามารถที่อาจพิสูจน์ ได้ว่าสามารถจัดส่งสินค้าได้ตามกำหนด
* มีกำลังการผลิตเสินค้าเพียงพอ
* ประสบการณ์ในการจัดส่งสิ่งของเพื่อความช่วยเหลือด้านมนุษยธรรม
* ความรู้เกี่ยวกับสภาพการทำงานในพื้นที่
* มีฐานปฏิบัติงาน/สำนักงานที่ใกล้กับพื้นที่
* สามารถปฏิบัติงานตามบรรทัดฐานสากลได้
* มีการลงนามในเอกสารหลักจริยธรรม ภายในช่วงระยะเวลา 12 เดือนที่ผ่านมา
* จะไม่มีการเปลี่ยนแปลงหลักเกณฑ์ใดๆจากที่ระบุไว้ในเอกสารประกวดราคา และ/หรือในข้อกำหนดเกี่ยวกับรายละเอียดสินค้า นอกจากนี้ ข้อมูลเพิ่มเติมจากผู้เสนอราคาจะสามารถยอมรับได้ หากเป็นเพียงเพื่อชี้แจงรายละเอียดของการเสนอราคานั้นๆให้กระจ่างขึ้น และไม่มีเหตุนำไปสู่การเลือกปฏิบัติ
* จะไม่อนุญาติให้มีการเจรจาต่อรองใดๆ หลังจากวันครบกำหนดยื่นซองเสนอราคา
* หนังสือเชิญประกวดราคานี้ ไม่ถือว่าเกี่ยวข้องกับข้อผูกมัดในการซื้อสินค้าใดๆทั้งสิ้น กับทางทีบีซี
	+ - 1. **การละเมิดสัญญา และเบี้ยปรับ**
1. การละเมิดสัญญานี้โดย**ผู้ขาย**มีความหมายรวมถึง แต่ไม่จำกัดเพียง:
	1. การส่งมอบสินค้าที่ต่ำกว่าข้อกำหนดคุณภาพที่ระบุในสัญญา และใบสั่งซื้อ
	2. ปริมาณสินค้าที่ส่งมอบน้อยกว่าปริมาณที่ระบุในใบสั่งซื้อ
	3. การส่งมอบสินค้าไม่ตรงตามช่วงเวลาที่ระบุในใบสั่งซื้อ และ/หรือไม่ปฏิบัติตามข้อกำหนดในการส่งมอบสินค้าที่ระบุในเอกสารสัญญาฉบับนี้
	4. การเพิกเฉย หรือขัดคำสั่ง หรือคำขอ ที่ระบุอย่างเจาะจงเป็นลายลักษณ์อักษร หรือเป็นคำพูด โดยเจ้าหน้าที่ของทีบีซี ผู้รับผิดชอบการส่งมอบสินค้า เจ้าหน้าที่ของรัฐ หรือคณะกรรมการศูนย์อพยพ
	5. การกระทำการอันทุจริต ฉ้อฉล สมคบกันหลอกลวง หรือข่มขู่ของ**ผู้ขาย**
	6. การมีส่วนเกี่ยวข้องกับการใช้แรงงานเด็ก และการละเมิดสิทธิพื้นฐานทางสังคม รวมถึงสภาพและความปลอดภัยในการทำงานของพนักงานของตน
	7. การไม่ปฏิบัติตามมาตรฐานจริยธรรมตามที่ระบุในเอกสารหลักจริยธรรมของทีบีซี (ซึ่งข้อกำหนดนี้จะบังคับใช้กับทั้งพนักงานของผู้รับเหมาและผู้รับเหมาช่วงทุกราย)
2. การลงโทษปรับ ในกรณีที่**ผู้ขาย**ละเมิดสัญญา หมายความรวมถึง แต่ไม่จำกัดเพียง :
	1. การระงับ หรือยกเลิกสัญญา ตามดุลพินิจของ**ผู้ชื้อ**
	2. การให้**ผู้ขาย**เปลี่ยนทดแทนสินค้าที่ต่ำกว่ามาตรฐาน หรือบกพร่องโดยทันทีที่ได้รับการร้องขอจากเจ้าหน้าที่ของทีบีซี ที่มีหน้าที่รับผิดชอบ โดย**ผู้ขาย**จะต้องรับผิดชอบค่าใช้จ่ายที่เกิดขึ้น
	3. การให้**ผู้ขาย**ส่งสินค้าเพิ่มเติมให้โดยไม่คิดมูลค่า เพื่อชดเชยส่วนที่ไม่ครบ สูญหาย หรือบกพร่อง ตามที่ได้รับการร้องขอจากเจ้าหน้าที่ของทีบีซี ที่มีหน้าที่รับผิดชอบ
	4. การลงโทษให้**ผู้ขาย**จ่ายเบี้ยปรับเป็นตัวเงินให้แก่**ผู้ชื้อ** ตามดุลพินิจของ**ผู้ชื้อ** และตามความสูญเสียที่ประเมินได้
	5. **ผู้ขาย**อาจจะไม่ได้รับพิจารณาให้ทำสัญญาอื่นใดในอนาคตกับทีบีซี
	6. การให้**ผู้ขาย**รับผิดชอบจ่ายเงินชดเชยค่าใช้จ่ายเพิ่มเติมที่อาจเกิดขึ้นจากการที่**ผู้ชื้อ**จำเป็นต้องหาซื้อสินค้าจากแหล่งอื่น อันเนื่องมาจาก
	* **ผู้ขาย**ส่งสินค้าที่มีคุณภาพไม่ผ่านมาตรฐาน และ/หรือ ส่งสินค้าไม่ตรงตามกำหนดวันที่ให้ส่งของ
	* **ผู้ชื้อ**ยกเลิกสัญญากับ**ผู้ขาย** อันมีสาเหตุที่สมเหตุสมผลอันเนื่องมาจากการที่**ผู้ขาย**ไม่สามารถปฏิบัติตามเงื่อนไขหรือข้อตกลงในสัญญาซื้อได้
	* **ผู้ขาย**ไม่สามารถดำเนินการตามข้อตกลงในสัญญาซื้อให้ลุล่วงไปได้

ทั้งนี้การลงโทษต่างๆหรือด้านการเงินจะสอดคล้องกับระดับความสำคัญของสัญญา และความรุนแรงของการประพฤติผิด

1. **สัญญาที่จะกระทำกันนี้จะอยู่ใต้บังคับของกฎหมายแห่งประเทศไทย**
2. ติดต่อขอข้อมูลเพิ่มเติมเกี่ยวกับการประกวดราคานี้ได้ที่ฝ่ายซัพพลายเชนและโลจิสติกส์ สำนักงานทีบีซี ที่กรุงเทพฯ โทร. (02) 238-5027-8 หรือทาง E-mail: SC-L@theborderconsortium.org